**Годишен отчет за дейността на**

**Дирекция „Стратегии и политики за е-управление“ (СПЕУ) за периода**

 **01.01.2021 г. -31.12.2021 г.**

Дирекция „Стратегии и политики за е-управление“ е част от специализираната администрация в състава на Държавна агенция „Електронно управление" (ДАЕУ), подпомагаща председателя в изпълнението на държавната политика в областта на електронното управление.

Съгласно Чл. 16. от Правилник за дейността, структурата и организацията на Държавна агенция „ Електронно управление“, приет с ПМС № 233 от 18.09.2019 г. на заседание на МС**,** основните цели и задачи на Дирекция „Стратегии и политики за е-управление“ са следните:

1. координира и участва с останалите дирекции в разработването на нормативни актове в областта на електронното управление и използването на информационните и комуникационните технологии в дейността на органите на изпълнителната власт и техните администрации;
2. разработва, координира, актуализира и извършва постоянен мониторинг на стратегически и програмни документи за развитие на електронното управление в Република България;
3. дава становища по и предлага за одобрение от председателя на Агенцията стратегии и планове за развитие в съответните области на политики в електронното управление и осъществява контрол върху изпълнението им;
4. съдейства за осъществяване на методическото ръководство и контрол по изпълнение на стратегическите и програмните документи за електронно управление;
5. осъществява преглед на съответствието с утвърдените политики, стратегически документи и програми, дава насоки и предоставя становища при съгласуването на проекти и дейности за е-управление и ИКТ на административните органи;
6. разработва и предлага единна политика за информационните ресурси, издава методически указания и координира нейното изпълнение;
7. осъществява координация между административните органи, лицата по чл. 1, ал. 2 от ЗЕУ и други лица относно електронното управление;
8. предоставя становища при задължителното съгласуване на всички проекти на нормативни актове, които регулират отношения, свързани с електронното управление;
9. подпомага процеса по приемането на държавни стандарти в областта на електронното управление;
10. осъществява методическа подкрепа в областта на електронното управление и подпомага координацията между администрациите на централно, областно и местно ниво в областта на електронното управление;
11. разработва анализи и прогнози по стратегическите цели на Агенцията;
12. участва в измерването на развитието на електронното управление, като обезпечава предоставянето на актуални и достоверни данни за национални и международни индекси за развитие на електронното управление;
13. осигурява съответствие на цялостната политика за електронно управление с актуалните насоки и тенденции на развитие в международен план, включително прилагане на утвърдени инструменти за анализи и оценка;
14. участва в изготвянето на отчет за състоянието и на годишен план за развитието и обновяването на информационните ресурси в администрацията и на информационните ресурси на Единната електронна съобщителна мрежа на държавната администрация и за нуждите на националната сигурност;
15. участва в провежданата от Агенцията политика за международно сътрудничество в електронното управление;
16. координира и участва в приоритизиране на електронни административни услуги за гражданите и организациите.

Дирекцията е подчинена на председателя на ДА „Електронно управление" и непосредствено се ръководи от директор.

Дирекцията е структурирана в 3 отдела:

* Отдел „Стратегическо планиране“;
* Отдел „Политики и методики“;
* Отдел „Анализи“.
1. **ОТДЕЛ ,,СТРАТЕГИЧЕСКО ПЛАНИРАНЕ“.**

Числеността на отдела е 6 щатни бройки – един началник отдел, трима държавни експерти, един главен експерт и един младши специалист.

1. **Общи задължения на отдела (от правилника на ДАЕУ):**
	1. координира и участва с останалите дирекции на ДАЕУ в разработването на нормативни актове в областта на електронното управление и използването на информационните и комуникационните технологии в дейността на органите на изпълнителната власт и техните администрации;
	2. предоставя становища при задължителното съгласуване на всички проекти на нормативни актове, които регулират отношения, свързани с електронното управление;
	3. разработва, координира, актуализира и извършва постоянен мониторинг на стратегически и програмни документи за развитие на електронното управление в Република България;
	4. дава становища по и предлага за одобрение от председателя на агенцията стратегии и планове за развитие в съответните области на политики в електронното управление и осъществява контрол върху изпълнението им;
	5. съдейства за осъществяване на методическото ръководство и контрол по изпълнение на стратегическите и програмни документи за електронно управление;
	6. осъществява преглед на съответствието с утвърдените политики, стратегически документи и програми, дава насоки и предоставя становища при съгласуването на проекти и дейности за е-управление и ИКТ на административните органи;
	7. осъществява координация между административните органи, лицата по чл. 1, ал. 2 от ЗЕУ и други лица относно електронното управление;
	8. участва в провежданата от агенцията политика за международно сътрудничество в електронното управление;
	9. координира и участва в приоритизиране на електронни административни услуги, за гражданите и организациите.

Отдел „Стратегическо планиране“ осъществява правомощия в изпълнение на политиките, залегнали в Програмата за управление на правителството на Република България за периода 2017-2021 г. по приоритет 64: „Развитие на електронното управление като основа за реформа на държавната администрация и оптимизиране на процесите по административно обслужване на гражданите и бизнеса“, Стратегията за развитие на електронното управление в Република България 2019-2025 г., Пътната карта за изпълнение на Стратегията, Закона за електронното управление (ЗЕУ), Регламент (ЕС) 2018/1724 на Европейския парламент и на Съвета от 2 октомври 2018 година за създаване на единна цифрова платформа за предоставяне на достъп до информация, до процедури и до услуги за оказване на помощ и решаване на проблеми и за изменение на Регламент (ЕС) № 1024/2012.

Служители от отдела изпълняват функции на национален координатор по смисъла на Регламент (ЕС) 2018/1724 на Европейския парламент и на съвета от 2 октомври 2018 година и национален координатор по Информационната система за вътрешния пазар (IMI).

Конкретните дейности, извършени от отдел в рамките на отчетния период са както следва:

1. **Участие в дейности по разработването и прилагането на политики в областта на електронното управление чрез изготвяне на нормативни документи и чрез участие в работни групи и съгласувателни процедури за изменение на нормативни актове:**
* Закон за електронното управление;
* [Наредба за общите изисквания към информационните системи, регистрите и електронните административни услуги](https://www.mtitc.government.bg/sites/default/files/nar-obsi-iziskv-info-sistemi-registri-el-adm-usl-14012020.pdf) Наредбата е публикувана за обществено обсъждане на адрес: <http://www.strategy.bg/PublicConsultations/View.aspx?lang=bg-BG&Id=5444>.
* Изготвяне на проект на Наредба за условията и реда за опазването, съхраняването, достъпа и използването на ценни електронни документи в държавните архиви и мотиви към проекта на наредбата;
* Становище по проект на наредба за изменение и допълнение на Наредбата за Единната информационна система за противодействие на престъпността;
* Становище по проект на наредба за изменение и допълнение на Наредба № 1 от 2006 г. за условията и реда за провеждане на конкурс за ЧСИ;
* Становище по Проект на Наредба за информационната система на съдебното изпълнение;
* Становище по проект на закон за изменение и допълнение на Закона за туризма;
* Предоставени са становища по следните вътрешноведомствени документи:

- Становище по проект на Общи условия за присъединяване на и достъп до регистри и бази данни в информационната система за обмен на справочна и удостоверителна информация (REGIX) и проект на Вътрешни правила за работа на Комисията за присъединяване на консуматори и регистри на ПАД към системата за обмен на справочна и удостоверителна информация.

- Становище по проект на Методика за определяне от лицата по чл. 1, ал. 1 и 2 от Закона за електронното управление на средствата за електронна идентификация, които се използват при заявяване на електронни административни услуги и тяхното ниво на осигуреност.

- Становище по проект на Общи условия за присъединяване към и използване на хоризонталната системата за електронна автентикация и реда за използване на модула за двуфакторна автентикация към нея.

- Становище по техническа спецификация с предмет „Доставка на технологично решение (система) за управление на жалби, предложения и сигнали, постъпили от страна на гражданите и бизнеса към съответната община чрез интернет страницата й”.

- Становище по проект на Общи условия за присъединяване на доставчици на електронни административни услуги или електронни услуги, доставчици на платежни услуги към Единната входна точка за електронни плащания в държавната и местната администрация и използване на услугата Централен ВПОС терминал, предоставян от Държавна агенция “Електронно управление“.

1. **Оперативен план на Държавна агенция „Електронно управление“**
* Отделът е изготвил и отчел изпълнението на Оперативния план на ДАЕУ за 2020 г.
* Отделът е изготвил Оперативния план на ДАЕУ за 2021 г. и участва в отчитането на напредъка на изпълнението му;
* Отделът участва в изготвянето на Оперативния план на ДАЕУ за 2022 г.
1. **Извършване на оценка на изпълнението на Стратегията за развитие на електронното управление 2014-2020, както и на Актуализираната стратегия развитие на електронното управление 2019-2023**

През 2021 г. отдел СП изготви и предложи за вътрешноведомствено съгласуване техническа спецификация и методика за оценка на оферти за процедурата по междинна оценка на изпълнение на Актуализираната стратегия за развитие на електронното управление в Република България. В началото на месец май е обявена обществена поръчка по реда на Закона за обществените поръчки, с предмет: Извършване на независими анализ и междинна оценка на изпълнението на Стратегията за развитие на електронното управление в Република България и на Пътната карта за нейното изпълнение. Финансирането на договора за извършване на независимата оценка е осигурено по Оперативна програма „Добро управление“ (ОПДУ) 2014 – 2020.

Основната цел на поръчката е извършването на независим анализ, който да послужи за основа за междинна оценка на изпълнението на стратегическите документи в областта на електронното управление, да се очертаят предложения за „научени уроци” по отношение на политиката, въвеждането и осъществяването на е-управление в България до момента и въз основа на тях да се отправят конкретни препоръки и предложения за допълване или изменение на Стратегия за развитие на електронното управление и Пътна карта за нейното прилагане до 2030 г. Анализът и междинната оценка на стратегическите документи ще бъдат използвани за приоритизиране на интервенциите и насочване на стратегическата рамка за електронно управление към следващите етапи на развитие.

През месец август приключи процедура за избор на изпълнител. Сключен е договор № 66/19.08.2021 г с избрания изпълнител - „ЕКОРИС САУТ ИЙСТ ЮРОП“ ЕООД и със срок за изпълнение 6 месеца (до 19.02.2022 г.). Договорът е изпълнен предсрочно, като на 22.12.2021 г. изпълнителят представи проект на окончателен доклад. След преглед на проекта за доклад, Възложителят (ДАЕУ) направи коментари по документа. С отразените коментари окончателната версия на доклада е внесена в деловодството на ДАЕУ на 30.12.2021 след подписване на констативен протокол между страните за приемане на работата.

1. **Одобряване на стратегии по области на политики/техните актуализации и на планове за реализацията им**

За периода 1.01 – 16.12.2021 г. са постъпили за съгласуване и одобрение по реда на чл. 7в, т. 4 от ЗЕУ две секторни стратегии:

* Секторна стратегия за развитие на електронното управление в министерство на външните работи „е-Външна политика, консулски услуги и българска диаспора 2021 - 2025“, подадена в ДАЕУ 26.04.2021 г./върната за корекции/.
* Секторна стратегия за развитие на електронното управление на НОИ е-осигуряване 2018 - 2025 г. Преди официалното подаване на документите за съгласуване, същите преминаха предварителна процедура по неофициален преглед, в рамките на която бяха отправени коментари към НОИ за подобряване на документа. Също така бе проведена среща за обсъждане на коментарите и получаване на разяснения от страна на НОИ. Секторната стратегия е внесена официално за съгласуване от ДАЕУ на 09.12.2021 г. Преди официалното подаване на документите от страна на НОИ за съгласуване, същите преминаха процедура по предварителен преглед, в рамките на която бяха отправени коментари към НОИ за подобряване на документа. Също така, бе проведена среща за обсъждане на коментарите и получаване на разяснения от страна на НОИ. Към 31.12.2021 г. контролният лист за проверка на секторната стратегия и приложенията към нея е подписан от всички проверяващи експерти, с предложение за съгласуване на секторната стратегия.
1. **Планиране и организиране работата на Експертен съвет по интеграция на информационните ресурси**

Считано от 27.08.2021 г. функциите на секретариат на Експертния съвет по интеграция на информационните ресурси (ЕСИИР) са поети от дирекция СПЕУ (Заповед № ДАЕУ-14016/ 27.08.2021 за актуализиране на състава на Съвета), като се извършват от отдел СП.

За периода до 31.12.2021 г. е проведено 1 (едно) заседание на Съвета на 2.9.2021 г.

1. **Изпълнение на функциите на Национален координатор по изпълнение на Регламент (ЕС) 1724/2018 за създаване на Единна цифрова платформа, Приложение 2.**

На основание на Решение № 705 на Министерския съвет от 28.11.2019 г. председателят на Държавна агенция електронно управление е определен за национален координатор по смисъла на Регламент (ЕС) 2018/1724 на Европейския парламент и на съвета от 2 октомври 2018 година за създаване на Единна цифрова платформа за предоставяне на достъп до информация, до процедури и до услуги за оказване на помощ и решаване на проблеми и за изменение на Регламент (ЕС) № 1024/2012 (Регламента).

Съгласно Заповед № ДАЕУ-16799/3.12.2019 г. на председателя на Държавна агенция „Електронно управление“ е определен служител от дирекция „Стратегии и политики за е-управление“, който следва да изпълнява функциите на национален координатор по смисъла на Регламента.

Съгласно спецификата на дейността, в изпълнението на функциите на национален координатор, са извършени следните дейности:

* участие в заседанията на Координационната група за създаване на единна цифрова платформа – онлайн работни срещи и уебинари по повод изграждането на Единната цифрова платформа;
* участие в двустранни срещи с представители на Европейската комисия и експерти от Държавна агенция „Електронно управление“ относно проект на архитектура за установяване на техническа система за еднократност, съгласно чл. 14 от Регламент 2018/1724;
* представяне на презентация на тема „Българския опит в предоставянето на електронни административни услуги“ – представяне на Единния портал за достъп до електронни административни услуги;
* изготвяне на общо писмо с държавите членки, с което се отправя запитване до Европейският комитет по защита на данните относно залегналите изисквания за обмен на данни в проекта на архитектура за установяване на техническа система за еднократност.
* реализиране в Единния портал за достъп до електронни административни услуги на българска и английска версия за темите от Приложения I, II и III на Регламент (ЕС) 2018/1724. Публикувана е информация на български и на английски език за всяка една област от Приложения I, II и III на Регламент (ЕС) 2018/1724 на Регламента.



* предоставяне на хипервръзки към регистъра за хипервръзки, реализиран от Европейската комисия относно изпълнението на чл. 19 от Регламента.

Все още Европейската комисия и държавите членки не са приели Регламент за изпълнение, който следва да установи техническа система за обмен на доказателства, съгласно чл. 14 от Регламент (ЕС) 1724/2018. От експерти на Европейската комисия е изготвен и проект на Архитектура за установяване на техническа система "Само веднъж". Проектът е изпратен на държавите членки, а те от своя страна следва да изкажат своето експертно мнение. За целта са насрочени двустранни срещи с експерти от всяка една държава членка.

1. **Подготовка и изпълнение на роудшоу по повод популяризирането на Единната цифрова платформа - тема „Пътуване“**

С активното съдействие на националния координатор беше реализирано публично събитие за представянето на портала Your Europe (Единната цифрова платформа) пред българската общественост – граждани, граждански организации, бизнес, медии и др. Връзка към събитието: <https://europa.eu/youreurope/sdg/?fbclid=IwAR2Jgr43nC-tYPzyXJoVMYHwyuze3qAOdmkjs-9FuK5wUt0MpBsA9aLzeR8#/bg/events/your-europe-has-the-answers-bulgaria>.

На 20 май 2021 г. България в лицето на ДАЕУ беше домакин на цифрова пътуваща презентация (road show) на Your Europe. Тя беше с фокус върху правата и възможностите на пътниците/туристите в единния пазар на ЕС, включително и върху теми като устойчиви начини на транспорт, мерки за безопасност и сигурност при трансгранично пътуване и други.

Порталът Your Europe (youreurope.eu) е единният цифров портал на ЕС за гражданите и бизнеса. Порталът помага за намирането на европейски и национални онлайн източници с цялата необходима информация за живот, работа, обучение или бизнес навсякъде в ЕС (налична на местните езици и на английски език).

Отчетени са отлични резултати от представянето на Your Europe, за което е получено и благодарствено писмо от Европейската комисия.

1. **Изпълнение на ангажименти по Регламент (ЕС) № 1024/2012 на Европейския парламент и на Съвета от 25 октомври 2012 година относно административно сътрудничество посредством Информационната система за вътрешния пазар и за отмяна на Решение 2008/49/ЕО на Комисията („Регламент за ИСВП“)**

С Решение № 132 от 8 март 2019 г. на Министерския съвет председателят на Държавна агенция „Електронно управление“ е определен за национален координатор по Информационната система за вътрешния пазар (IMI). В тази връзка, със Заповед № ДАЕУ-3607/13.3.2019 г., функциите на национален координатор са делегирани на служител от дирекция „Стратегии и политики за е-управление“.

Информационната система за вътрешния пазар (IMI) представлява сигурен, многоезичен онлайн инструмент, който улеснява обмена на информация между публичните органи, занимаващи се с практическото прилагане на законодателството на ЕС. Системата се превърна в логичен избор за осъществяване на административно сътрудничество при инициативи, свързани с вътрешния пазар. Към момента IMI подпомага административните процедури в 17 области на политика, като в нея са регистрирани над 12 000 публични органи. Системата е лесно приспособима и готова да поддържа допълнителни области на политика с малко или никакви усилия за разработване. Повече информация се намира на адрес: <https://ec.europa.eu/internal_market/imi-net/index_bg.htm>.

Към 1 март 2021 г., във връзка с промени в IMI, с цел осъвременяване и по лесно и ефективно използване, са създадени нови формуляри за заявки за искане на информация за модулите по области на политика за Електронна търговия, Услуги, Професионални квалификации, Свидетелства за управление на влак и Права на пациентите. Съответните компетентни органи са информирани за промените. Новите заявки са достъпни в средата за обучение на IMI, където са създадени тренировъчни профили на настоящите потребители.

Всички текущи заявки за съответните 5 области на политика (изпратени преди 1 март) са финализирани и затворени.

През периода 01.01.2021-16.12.2021 бяха препратени по компетентност постъпили заявки за информация към компетентните органи; осъществявана е кореспонденция с тях и ЕК, оказвано е съдействие на гражданите и администрациите, според компетенциите на националния координатор, проведоха се онлайн срещи на IMI мрежата, на които бе обсъждано функционирането бъдещото развитие на системата.

През отчетния период националният координатор по IMI e извършил:

* дейности в качеството на основно звено за контакт за участниците в системата по въпроси, свързани с IMI;
* дейности в качеството на посредник на Комисията по въпроси, свързани с IMI;
* осигуряване на информация, обучение и подкрепа, включително основна техническа помощ на участниците в IMI;
* гарантиране на ефективното функциониране на IMI доколкото позволяват възможностите му, включително предоставяне на навременни и подходящи отговори от участниците в IMI на искания за административно сътрудничество.

В края на тази / началото на следващата година се очаква в IMI да стартират 4 нови модула:

* 3 свързани с пакета „Мобилност“- модул „Социални правила”, модул “Пощенска кутия за компании” и модул „Публикуване на декларации“;
* Модул „Откази за огнестрелни оръжия“.
1. **Разработване и мониторинг на стратегически и програмни документи за развитие на електронното управление**

**1/ Изготвен и одобрен e ежегоден доклад за напредъка по изпълнението на актуализираната Стратегия за развитие на електронното управление в РБ за периода 2019 – 2025 г.**

Докладът е за периода 01.06.2020 – 31.05.2021 г. и е приет с Решение на Министерския съвет съгласно Протокол № 40 от 28.07.2021 г.

[https://e-gov.bg/wps/wcm/connect/e-gov.bg-18083/58ccbf2c-93b1-4d9d-9ce5-21ad70c47d8b/2021+%D0%94%D0%BE%D0%BA%D0%BB%D0%B0%D0%B4+%D0%9D%D0%B0%D0%BF%D1%80%D0%B5%D0%B4%D1%8A%D0%BA+%D0%BD%D0%B0+%D1%81%D1%82%D1%80%D0%B0%D1%82%D0%B5%D0%B3%D0%B8%D1%8F+%D0%B8+%D0%BF%D1%8A%D1%82%D0%BD%D0%B0+%D0%BA%D0%B0%D1%80%D1%82%D0%B0\_v+3\_16+07+2021.doc?MOD=AJPERES&CVID=nLEiOzT](https://e-gov.bg/wps/wcm/connect/e-gov.bg-18083/58ccbf2c-93b1-4d9d-9ce5-21ad70c47d8b/2021%2B%D0%94%D0%BE%D0%BA%D0%BB%D0%B0%D0%B4%2B%D0%9D%D0%B0%D0%BF%D1%80%D0%B5%D0%B4%D1%8A%D0%BA%2B%D0%BD%D0%B0%2B%D1%81%D1%82%D1%80%D0%B0%D1%82%D0%B5%D0%B3%D0%B8%D1%8F%2B%D0%B8%2B%D0%BF%D1%8A%D1%82%D0%BD%D0%B0%2B%D0%BA%D0%B0%D1%80%D1%82%D0%B0_v%2B3_16%2B07%2B2021.doc?MOD=AJPERES&CVID=nLEiOzT)

2/ В периода януари – март 2021 г. бе подготвена и извършена **актуализация на стратегията за развитие на електронното управление 2019 – 2023 с времеви обхват до 2025 г.** Същата е приета с Решение на Министерския съвет № 298 от 2 април 2021 г.

Актуализацията обхваща цели и принципи, заложени в редица новоприети стратегически документи на национално и европейско ниво от значение за развитието на електронното управление, сред които Национална програма за развитие „България 2030“, националният стратегически документ „Цифрова трансформация на България за периода 2020 - 2030 г.”, Европейска стратегия за данните, Стратегията на ЕС „Изграждане на цифровото бъдеще на Европа“, Берлинската декларация за цифровото общество и цифрово управление, основано на ценности, подписана на министерска среща по време на Германското председателство на Съвета на ЕС на 8 декември 2020 г. Отчетено е и развитието на нормативната рамка, след приемането на измененията в Закона за електронното управление и законодателството в областта на киберсигурността, включително мрежовата и информационна сигурност.

В съответствие с тенденциите на развитие за новото десетилетие е изведен водещ приоритет в цифровата трансформация на публичния сектор – данните, които се определят като ключов капитал за обществото. Цифровите данни имат потенциала да се превърнат в двигател на икономическото развитие, иновациите и преодоляването на редица обществени предизвикателства. Наличието на все повече цифрови данни и подобряването на начина, по който те се управляват и използват, е от съществено значение за справяне с предизвикателствата в демографската и социално-икономическите сфери, климата и околната среда, допринасяйки за по-здраво, проспериращо и по-устойчиво общество. Визията и инициативите в Европейския съюз в това отношение обхващат цялостен подход към „икономика на данни“, който има за цел да увеличи търсенето и използването на цифрови данни и базирани на тях продукти и услуги в рамките на Единния европейски пазар. Съгласно Европейската стратегия за данните се предвижда създаването на Единно европейско пространство на данните и прилагането на нови модели за събиране, обработка, използване и преизпозване, съхранение и сигурност на данните.

В съответствие с тези приоритети, визията на Стратегията за развитие на електронното управление е актуализирана до 2025 г. и основните принципи на електронното управление в България са допълнени. Целта е до 2025 г. да бъде отключен потенциалът на данните за постигането на устойчива цифрова трансформация на държавната администрация в Република България.

[https://e-gov.bg/wps/wcm/connect/e-gov.bg-18083/1506d64e-0f16-4954-ba0b-dfd77ae58184/%D0%A1%D1%82%D1%80%D0%B0%D1%82%D0%B5%D0%B3%D0%B8%D1%8F+%D0%B7%D0%B0+%D1%80%D0%B0%D0%B7%D0%B2%D0%B8%D1%82%D0%B8%D0%B5+%D0%BD%D0%B0+%D0%B5%D0%BB%D0%B5%D0%BA%D1%82%D1%80%D0%BE%D0%BD%D0%BD%D0%BE%D1%82%D0%BE+%D1%83%D0%BF%D1%80%D0%B0%D0%B2%D0%BB%D0%B5%D0%BD%D0%B8%D0%B5+2019-2025.pdf?MOD=AJPERES&CVID=nyx-ndJ](https://e-gov.bg/wps/wcm/connect/e-gov.bg-18083/1506d64e-0f16-4954-ba0b-dfd77ae58184/%D0%A1%D1%82%D1%80%D0%B0%D1%82%D0%B5%D0%B3%D0%B8%D1%8F%2B%D0%B7%D0%B0%2B%D1%80%D0%B0%D0%B7%D0%B2%D0%B8%D1%82%D0%B8%D0%B5%2B%D0%BD%D0%B0%2B%D0%B5%D0%BB%D0%B5%D0%BA%D1%82%D1%80%D0%BE%D0%BD%D0%BD%D0%BE%D1%82%D0%BE%2B%D1%83%D0%BF%D1%80%D0%B0%D0%B2%D0%BB%D0%B5%D0%BD%D0%B8%D0%B5%2B2019-2025.pdf?MOD=AJPERES&CVID=nyx-ndJ)

**3/ Подготовка на Актуализирана пътна карта за изпълнението на Актуализираната стратегия за развитие на електронното управление 2019 – 2025:**

Със заповед № ДАЕУ-17225/19.10.2021 е създадена работна група за преглед на получените от административните органи проекти, предложени за включване в Актуализираната пътна карта за изпълнение на Актуализираната Стратегия за развитие на електронното управление за периода 2022-2025 г.

Работната група прегледа общо 159 проектни фиша, подадени от административните органи в отговор на писмо № ДАЕУ- ДАЕУ-13515/16.08.2021 г. Проектните фишове са съгласно предоставен от ДАЕУ образец към писмото. Работата беше организирана през платформата NextCloud, в която дирекция „Единен системен оператор“ (ЕСО) създаде профили на всички участници в работната група и където бяха качени и са налични проектните фишове цялата необходима информация, свързана с дейността на работната група и картите за оценка на отделните фишове.

Поради големия брой проекти те бяха разпределени за преглед от 2 подгрупи, като във всяка подгрупа имаше представители от всички участващи в работната група дирекции. По молба на дирекция ЕСО със Заповед № ДАЕУ-17880/ 29.10.2021 в състава на работната група бяха включени допълнително още двама представители на дирекцията. Във връзка с големия обем информация с Ваша заповед № ДАЕУ-18437/ 09.11.2021 срокът на работа на работната група беше удължен с 3 работни дни до 15.11.2021 г. с оглед финален преглед, обработка и изчистване на грешки.

Работната група извърши прегледа на всички представени проектни фишове съгласно общи критерии, които бяха включени и в писмо до административните органи № ДАЕУ- ДАЕУ-13515/16.08.2021 г. Въз основа на критериите, след прегледа на всички проектни фишове, подадени от административните органи, работната група извърши приоритизация на проектите, като ги раздели в три основни групи:

* група 1: проекти, които се предлагат за включване в Пътната карта;
* група 2: проекти, които могат да бъдат включени, но липсва определена информация, поради което е необходима доработка и/или предоставяне на допълнителна информация от съответния АО;
* група 3: проекти, които не се предлагат за включване в Пътната карта.

След приключване на работата на работната група беше направена съответната организация и бяха проведени срещи с всички административни органи, подали предложения за пътната карта. По време на тези срещи бяха представени резултатите от прегледа на предложенията, бяха уточнени голям брой детайли относно предложените мерки и бяха разяснени следващите стъпки по приемането на пътната карта. Приложен график на срещите:



На база и на срещите бяха изпратени писма до всички административни органи, като се очаква получаването на необходимата допълнителна информация за финализиране проекта на Пътната карта.

1. **Съгласуване на проекти и дейности**

През периода са извършени следните проверки на проектни предложения и дейности в областта на електронното управление, по реда на чл. 7в, т. 11 от Закона за електронното управление (ЗЕУ) и чл. 53, ал. 2 от Наредбата за общите изисквания към информационните системи, регистрите и електронните административни услуги:

* НОИ - Изграждане на национално решение за електронен обмен на социалноосигурителна информация EESSI.
* ДАЕУ - Национална геопространствена платформа (НГП).
* Столична община - Проектно предложение по процедура BGENVIRONMENT-3.002-S1 Открита покана № 2 „Кръгова икономика и ресурсна ефективност“, дейност "Създаване на уеб базирана интегрирана информационна система за дигитализиране на процеса на събиране на отпадъците от храни"
* АПИ - Изграждане и поддръжка на защитена комуникационна среда -"Осигуряване на резервна комуникационна свързаност".
* ДАЕУ - Облачни е-услуги за администрацията.
* МРРБ - Изграждане на Единен публичен регистър по устройствено планиране на територията, инвестиционно проектиране и разрешаване на строителството и информационна система за неговото обслужване.
* АМС - "Подобряване на процесите, свързани с предоставянето, достъпа и повторното използване на информацията от обществения сектор" Наименованието на дейността е: "Развитие на Платформата за достъп до обществена информация".
* МРРБ - Изграждане на система за управление на собствеността, включително единен регистър на държавната и общинската собственост.
* ДАА - „Разработка и внедряване на система за е-архивиране”.
* МВнР - Доизграждане и оборудване на Центъра за управление на кризи в Българското Министерство на външните работи.
* МЗ - Подобряване на системата за регулярно осигуряване на здравна информация
* КПКОНПИ - Реализиране на ЦАИС „Анализ на корупционния риск“.
* Община Белослав - Създаване и въвеждане на интерактивна карта за управление на системи за разделно събиране и рециклиране на гуми, строителни отпадъци и едрогабаритни битови отпадъци и локализиране на нерегламентирани сметища чрез активно участие на гражданското общество в Община Белослав.

Дадени са становища по следните проектни идеи:

* ДАБДП - Подобряване на безопасността на движение по пътищата в Република България чрез създаване на условия за устойчиво управление на пътната безопасност.
* АМ - Надграждане на основните системи на АМ за предоставяне на данни и услуги БИМИС фаза 3‘
* МВР - “Разработване на електронни административни услуги и внедряване на допълнителни функционалности в автоматизирани информационни системи в МВР"

Проверени са следните проектни предложения по Националния план за възстановяване и устойчивост:

* Агенция по заетостта - заетост за иновативна, свързваща и справедлива България;
* Министерство на културата – Дигитализация на музейни, библиотечни, аудиовизуални и архивни фондове;
* Министерство на образованието и науката – Изграждане на центрове за личностно развитие на ученици и младежи в подкрепа на устойчивото възстановяване на общините;
* Министерство на труда и социалната политика - Обучения за цифрови умения и изграждане на национална онлайн платформа за обучение на възрастни Компонент 1: Национална виртуална платформа за електронно обучение Компонент 2: Обучения за DI-GI умения и компетенции;
* МРРБ - Изпълнение на съпътстващи интегрирани мерки за осигуряване на информационно-комуникационни транспортни системи (ИТС);
* МРРБ - Подкрепа на пилотна фаза за въвеждане на строително информационното моделиране (СИМ/BIM) в инвестиционното проектиране и строителството като основа за цифрова реформа на строителния сектор в България;
* МЗ - Разработване на дигитална платформа и създаване на услуги за подпомагане на диагностиката и лечението на социално-значими заболявания - като сърдечно-съдови (инфаркт) , мозъчно-съдови (инсулт) и диабет;
* ДАНИИ - Създаване на единен портал (one-stop-shop) за насърчаване на интензивното на знания предприемачество.
1. **Международно сътрудничество**

1/ През месец юни бе представена на държавите-членки за обсъждане Лисабонската декларация „Дигитална демокрация с цел“. По проекта на документа бяха предоставени положителни становища от страна на отдела. С поемането на председателството на Съвета на ЕС от Португалия на 01.07.2021 г. Декларацията бе подписана от всички държави-членки.

2/ През годината периодично бяха разглеждани документи и предоставяни становища, свързани с Берлинската декларация за цифрово общество и цифрово управление, базирано на ценности.;

3/ Преглед на документи и участия в срещите на Управителния съвет (Steering Board) във връзка с Плана за действие в областта на електронното управление на Европейската комисия. На 15.12.2021 г. е проведена последната за годината среща за обсъждане на заключителния вариант на Плана.

4/ Отдел СП извършва постоянен мониторинг и преглед на инициативите, документите и насоките, както и тенденциите за развитие на Европейската комисия в областта електронното управление и дигитализацията на обществото, като цяло.

1. **Управление, базирано на данните**

Съвместно с дирекция „Единен системен интегратор“ отделът взе участие в ДАЕУ започна процес по програмиране на политика за данните и цифрова трансформация на публичния сектор, базиран на данните, в изпълнение на Европейската стратегия за данните и визията за развитие от Стратегията за е-управление в РБ. Бе организирана и проведена първоначална, обща координационна среща с ресорните заместник-министри, директори на дирекции и експерти за разясняване на приоритетната за ЕК политика за данните, създаването на общите европейски пространства на данни и приноса на страната ни в изпълнението на стратегическите и регулаторни документи в тази област.

В периода октомври-декември отдел СП работи по прегледа и предоставянето на коментари по предложение на Световна банка за техническа спецификация за разработване на рамка за управление на данните.

1. **Национален план за възстановяване и устойчивост (НПВУ)**

Отдел СП има активно участва в подготовката на Националния план за възстановяване и устойчивост (НПВУ) за финансиране по линия на Механизма за възстановяване и устойчивост (МВУ) на Европейския съюз (ЕС).

Механизмът е главния инструмент за подкрепа, така че ЕС да излезе по-силен и по-устойчив от настъпилата криза през 2020 г. Той цели да способства икономическото и социално възстановяване и да направи европейските икономики и общества по-устойчиви и по-добре подготвени за справяне с предизвикателствата и възможностите на предстоящите зелени и цифрови преходи.

Националният план за възстановяване и устойчивост на България е с приблизителен бюджет от 10,8 млрд. лева и поставя високо равнище на амбиция по отношение на цифровия преход, като концентрира в тази област почти 1/3 (31.8%) от общите предвидени разходи. Усилията са насочени в четири основни направления: (i) разгръщане на широколентова инфраструктура; (ii) повишаване на цифровите умения на населението; (iii) ускоряване внедряването на цифрови технологии в предприятията; (iv) разгръщане на електронното управление и електронни услуги.

ДАЕУ разработи и предостави за включване в НПВУ, стълб „Справедлива България“ три стратегически проекта, с които ще се даде още по-голям тласък на развитието на електронните услуги и на киберсигурността на националното дигитално пространство. Проектът „Дигитализиране на информационни масиви в администрацията, съдържащи регистрови данни и е-удостоверяване от регистри“ ще създаде предпоставки за широкото предоставяне на електронни и вътрешни електронни административни услуги, както и на комплексни административни услуги, проактивни услуги и услуги тип „епизоди от живота“. Това ще бъде постигнато като голяма част от процесите по удостоверяване бъдат стандартизирани и автоматизирани.

Проектът „Изграждане на Национален комплексен център и мрежа за мониторинг, контрол и управление“ предвижда изграждане на Национален комплексен център и мрежа за мониторинг, контрол и управление (НКЦММКУ) за събиране, обработка и последващо предоставяне на първичната информация, получена от сензори, разположени в Космоса, въздушното пространство и на земната повърхност.

Проектът „Интегрирана национална система за киберсигурност в Република България“ предвижда изграждане на интегриран Национален център за киберсигурност чрез надграждане и интегриране на основните елементи на националната система за киберсигурност в национална платформа с отворена архитектура; надграждане на система за мониторинг на българското киберпространство; разширение и развитие на мрежа от активни интелигентни сензори за разпознаване и блокиране на зловредни действия в киберсреда и изграждане на среда, подходяща за установяване на партньорство с водещи международни партньори и организации, включително интеграция със системите за киберсигурност на ЕС.

Отдел СП разработи необходимите документи, свързани с Реформа № 6 от Компонент „Бизнес среда“.

Отдел СП взе участие в разработването на ключовата инициатива „Модернизиране“ по Националния план за възстановяване и устойчивост.

1. **Програма „Научни изследвания, иновации и дигитализация за интелигентна трансформация“ (ПНИИДИТ)**

Програма „Научни изследвания, иновации и дигитализация за интелигентна трансформация“ (ПНИИДИТ) е инструментът, по линия на който от Европейските структурни и инвестиционни фондове за периода 2021 – 2027 ще се финансират мерките в Приоритет 2, насочени към управление, основано на данните и доизграждане на националната екосистема за киберсигурност. Данните, като ключов капитал на обществото, са в основата на цифровата трансформация на публичния сектор. В качеството си на ключов бенефициент по Програмата ДАЕУ участва активно в процеса на програмиране на интервенциите, тяхното аргументиране и предоставя писмени отговори по коментари и въпроси на Европейската комисия във връзка с разработването и съдържанието на Програмата.

В началото на месец декември ПНИИДИТ бе изпратена официално както в ЕК, така и на Тематичната работна група (ТРГ) за разработването на Програмата „Научни изследвания, иновации и дигитализация за интелигентна трансформация“. Въпреки това продължава текущата работа по финализиране на документа, основно по отношение на индикаторите и кодовото разпределение на средствата по дейности, което се осъществява от отдел СП.

На 15.12.2021 г. към Централно координационно звено към Министерския съвет от страна на ДАЕУ е подадена информацията по Приоритет 2 за: разпределение на бюджетите за действията в приоритетните направления по кодовете по области на интервенции; и обосновка за формирането на стойностите, заложени като междинна цел по отделните индикатори.

1. **Споразумение за партньорство**

Считано от началото на септември месец 2020 г. активно участваме в отразяване на коментари, получени от ЕК в рамките на преговорния процес за одобрение на Споразумението за партньорство на Република България 2021 – 2027, отнасящи се до електронното управление в Република България. Също така, отдел СП участва в изготвянето и предоставянето на обосновки за целите на одобрението на Споразумението за партньорство.

1. **Участие в работни групи и комитети**

Във връзка осъществяване на методическото ръководство и контрол на дейности в областта на електронното управление, отделът участва в следните междуведомствени и вътрешни работни групи и комитети:

* междуведомствена работна група за разработване на Стратегия за участието на България в четвъртата индустриална революция, създадена със Заповед № РД-16-144/02.02.2018 на министъра на икономиката;
* работна група за разработване на Националния план за възстановяване и устойчивост;
* РГ 3 „Право на установяване и свободно предоставяне на услуги”, съгласно Заповед РД 16-197/26.02.2020 г. на министъра на икономиката;
* Работна група № 31 „Европа 2020”;
* комитет за наблюдение на Оперативна програма „Иновации и конкурентоспособност“ 2014-2020 и на Оперативна програма „Инициатива за малки и средни предприятия“ 2014-2020 със Заповед № РД-16-1024/29.05.19 г. на министъра на икономиката;
* комитет за наблюдение на Оперативна програма „Развитие на селските райони“ 2014-2020 със Заповед № РД09-632/ 18.06.2021 на министъра на земеделието.
* работна група за тестване, внедряване и приемане на Информационната система за бюджетен контрол и регистъра на проектите със Заповед ДАЕУ - 5681/10.4.2020 г.
* работна група за прилагането на Регламент (ЕС) 2018/1724 със Заповед № ДАЕУ-4441-27.3.2020 г.
* работна група за изготвяне на отчет за състоянието и на годишен план за развитието и обновяването на информационните ресурси със Заповед № ДАЕУ-1357/ 26.01.2021 г.
* работна група за нормализиране на данните в Регистъра на информационните ресурси със Заповед № ДАЕУ-15609/30.7.2020 г.
* тематична работна група за разработване на Програма „Научни изследвания, иновации и дигитализация за интелигентна трансформация“ 2021 – 2027
* комитет за наблюдение на Оперативна програма „Добро управление“ 2014 – 2020;
* работна група за определяне на нивата на осигуреност на услугите, предоставяни от ДАЕУ със Заповед № ДАЕУ - 11660/ 09.07.2021.
* работна група за Тестване на функционалната коректност на разработката и приложимостта й по изпълнението на Договор № 31/13.04.2021 г. с предмет „Надграждане на разработения прототип до пълнофункционална система за управление на електронни форми" (Заповед № ДАЕУ-11249/ 05.07.2021.)
* работна група за определяне на Екипи за извършване приемателни тестове по изпълнението на Договор № 69/04.09.2020 г. с предмет „Надграждане на Система за е-Връчване", по проект „Надграждане на хоризонталните и централни системи на електронното управление във връзка с Единния модел за заявяване, заплащане и предоставяне на електронни административни услуги по процедура BG05SFOP001-1.004 „Надграждане на хоризонталните и централните системи на електронното управление“ по Оперативна програма „Добро управление“, сключен между Държавна агенция „Електронно управление“ (ДАЕУ) и „СИЕЛА НОРМА” АД, (Заповед № ДАЕУ-13210/ 09.08.2021)
* направляващата група за оценка на Оперативна програма „Добро управление“ 2014 – 2020
* работна група за преглед на получените от административните органи проекти, предложени за включване в Актуализираната пътна карта за изпълнение на Актуализираната Стратегия за развитие на електронното управление за периода 2022-2025 г. – Заповед № ДАЕУ-17225/19.10.21, изм. Заповед № ДАЕУ - 17880/ 29.10.2021;
* екип за оказване на съдействие на ЦИК в дейността по извличане на данните и архивиране на флаш памети от гласуването за президент и вицепрезидент на републиката, и за народни представители на 14.11.2021 г.
1. **Участие в екипи за управление на изпълнението на проекти и договори, или отговорни лица по договори от страна на Възложителя:**
* Участие като координатор в екип по изпълнение на мярка 22 „Надграждане на Регистъра на информационните ресурси, включително развитие на системата за управление на лицензи (СУЛДА)“ от Актуализираната пътна карта за изпълнение на Актуализираната стратегия за развитие на електронното управление в Република България 2019-2023 г. (Пътната карта) – Заповед № ДАЕУ-16208/04.10.2021, изм Заповед № ДАЕУ- 17969/01.11.2021;
* Участие като координатор в екип за изпълнението на проект „Изграждане на Център за мониторинг и реакция на киберинциденти в стратегически обекти” по процедура №  BG65ISNP001-6.008 „Изграждане на Център за мониторинг и реакция на инциденти със значително увреждащо въздействие върху комуникационните и информационните системи на стратегическите обекти и на дейности, които са от значение за националната сигурност“, финансирана от Фонд Вътрешна сигурност – Заповед №ДАЕУ-19598/2.12.2021 г.;
* Участие като технически сътрудник в екип за организация и управление на проект „Дигитализиране на информационни масиви в администрацията, съдържащи регистрови данни и е-удостоверяване от регистри“ от Националния план за възстановяване и устойчивост – Заповед № ДАЕУ-20687/ 23.12.2021 г.
1. **Участие в работни групи и инициативи на ЕК:**
* Програмен комитет на Програма „Цифрова Европа“;
* European eGovernment Action Plan Steering Board.
1. **ОТДЕЛ „ПОЛИТИКИ И МЕТОДИКИ”.**

Числеността на отдела е 6 щатни бройки – един началник отдел, двама държавни експерти, двама главни експерти и един младши.

През 2021 г. отделът работи с един началник отдел, двама държавни експерти и един главен експерт. При извършване на дейностите във връзка с наблюдение и проверки за съответствието на интернет страници и мобилни приложения на лицата по чл. 1, ал. 1 и 2 от ЗЕУ с изискванията за достъпност, които са извън функционалната характеристика на дирекцията към дирекцията беше назначен на трудово правоотношение, съгласно Постановление 66 един специалист.

1. **Общи задължения на отдела (от правилника на ДАЕУ):**
2. **Общи задължения на отдела:**
	1. координира и участва с останалите дирекции в разработването на нормативни актове в областта на електронното управление и използването на информационните и комуникационните технологии в дейността на органите на изпълнителната власт и техните администрации;
	2. осъществява преглед на съответствието с утвърдените политики, стратегически документи и програми, дава насоки и предоставя становища при съгласуването на проекти и дейности за е-управление и ИКТ на административните органи;
	3. разработва и предлага единна политика за информационните ресурси, издава методически указания и координира нейното изпълнение;
	4. участва в изготвянето на отчет за състоянието и годишен план за развитието и обновяването на информационните ресурси в администрацията и информационните ресурси на Единната електронна съобщителна мрежа на държавната администрация и за нуждите на националната сигурност
	5. осъществява координация между административните органи, лицата по чл. 1, ал. 2 от ЗЕУ и други лица относно електронното управление;
	6. подпомага процеса по приемането на държавни стандарти в областта на електронното управление;
	7. осъществява методическа подкрепа в областта на електронното управление и подпомага координацията между администрациите на централно, областно и местно ниво в областта на електронното управление.

Освен по функционална характеристика, отделът (трима експерти) изпълни задължения, определени със заповед на председателя на ДАЕУ, за извършване на наблюдение и проверки за съответствието на интернет страниците на лицата по чл. 1, ал. 1 и ал. 2 от ЗЕУ, с изискванията за достъпност и преглед на оценките на тежестта по чл. 58в, ал. 3 от ЗЕУ.

1. **Изпълнени задачи от отдела съгласно общите задължения на отдела:**

**2.1 Координира и участва с останалите дирекции в разработването на нормативни актове в областта на електронното управление и използването на информационните и комуникационните технологии в дейността на органите на изпълнителната власт и техните администрации**

* Изготви нови и актуализира приложения към Методология за наблюдение и проверки на достъпността на съдържанието на интернет страниците и мобилните приложения и приложенията към нея, във връзка с осъществяване на правомощията на председателя на ДАЕУ като орган по наблюдение и прилагане на изискванията на Директива (ЕС) 2016/2102 относно достъпността на уеб сайтовете и мобилните приложения на организациите от обществения сектор и в съответствие с установената с Решение за изпълнение (ЕС) 2018/1524 на ЕК методика.
* Изготви образци на контролен лист и на отчетен доклад за извършване на наблюдение и проверки по метода на задълбоченото наблюдение на уеб сайтове;
* Изготви образци на контролен лист за извършване на наблюдение и проверки по метода на задълбоченото наблюдение и на отчетен доклад за извършена проверка на мобилни приложения;
* Актуализира образци на контролен лист и на отчетен доклад за извършване на наблюдение и проверки по метода на опростеното наблюдение на уеб сайтове.

Новите и изменените приложения към Методологията са утвърдени от председателя на ДАЕУ и са публикувани на сайта на агенцията на адрес: <https://e-gov.bg/wps/portal/agency/home/%D0%B0ccessibility-websites/web-access-documentation>.

* В процес изготвяне е актуализация на Методологията за наблюдение и проверки на достъпността на съдържанието на интернет страниците и мобилните приложения и приложенията към нея;
* Изготви Методически указания за извършване на проверки за съответствието на интернет страниците с изискванията за достъпност на лицата по чл. 1, ал. 1 и 2 от ЗЕУ;
* Изготви, съвместно с експерти от ГД КАНДЕ, изменения и допълнения на „Вътрешните правила на ДАЕУ за осъществяване на контрол по спазване на изискванията на Закона за електронното управление, Закона за киберсигурност и Закона за достъп до обществена информация“ (ВП), утвърдени със Заповед № ДАЕУ 1042/23.01.2020 г. – във връзка с проверките;
* Участва в разработване на Наредба за условията и реда за опазването, съхраняването, достъпа и използването на ценни електронни документи в държавните архиви, приета с ПМС №106 от 25 март 2021 г.;
* Участие в изготвяне на изменения на Правилата за институционална идентичност на интернет страниците и портали на държавната администрация, утвърдени със Заповед ДАЕУ-15967/15.11.2019 г. на председателя на ДАЕУ. Измененията ще са в съответствие с препоръките на Института по публична администрация за подобряване на обявяваната на интернет страниците на администрациите информация за контакти по телефона;
* Организира създаването на работна група за изготвяне на проект на Наредба за обмена на документи в администрацията – кореспонденция с водещи фирми в областта на архивирането относно споделяне на опит и включване в работата на междуведомствена работна група и подготвяне на доклад;
* Участва в екип по създаване на методика, процедура и план за оценяване на съответствието на ТУМГ с изискванията на чл. 213 от ИК (Заповед ДАЕУ-3541/ 26.02. 2021 г.); провеждането на тестове и експерименти с ТУМГ; подготовка на протоколи и доклад за удостоверяване на съответствието на доставения тип ТУМГ за парламентарните избори;
* Участва в екипи за оценяване на съответствието на типа ТУМГ по Методиката за удостоверяване на съответствието на типа техническо устройство за машинно гласуване с изискванията по чл. 213, ал. 3 от Изборния кодекс (на три избори) (Заповеди с номера: ДАЕУ-9861/ 21.06.2021, ДАЕУ-11473/ 07.07.2021, ДАЕУ-15086/ 17.09.2021 г.
* Участва в подготовката на критерии за приоритизиране на проекти по Концепцията за регистрова реформа;
* Участва в анализ и обсъждане на проект на акт за изпълнение на ЕК за определяне на технически и оперативни изисквания към техническата система за трансграничен автоматизиран обмен на справочна информация и прилагане на принципа „само веднъж“ съгласно чл. 14 от Регламент (ЕС) 2018/1724;
* Изготви предложения за изменение на Закона за електронното управление и участва в обсъждане на всички предложения за изменения и допълнения на закона.

**2.2 Осъществява преглед на съответствието с утвърдените политики, стратегически документи и програми, дава насоки и предоставя становища при съгласуването на проекти и дейности за е-управление и ИКТ на административните органи**

* Отдел ПМ осъществи преглед и предостави становища относно:
* Правилата и процедурата за проверка на проектни предложения;
* Методически указания за централизирано заявяване и предоставяне на ВЕАУ, като част от Единния модел;
* Политика за имена на домейни;
* Популяризиране на Единния модел за заявяване, заплащане и предоставяне на електронни услуги;
* Общите условия и Комисията по RegiX, по проект на Общи условия за присъединяване към и използване на хоризонталната система за електронна автентикация и реда за използване на модула за двуфакторна автентикация към нея и др.;
* Teхническа спецификация за национална геопространствена платформа;
* Техническа спецификация за Развитие на хоризонталните и централни системи на електронното управление;
* Техническа спецификация с предмет „Надграждане на Информационната система за извършване на предварителен, текущ и последващ контрол по целесъобразност в областта на електронното управление и използването на информационните и комуникационните технологии и на Регистъра на проектите“;
* Техническа спецификация за изграждане на система за централизирано електронно подписване и валидиране на електронни документи;
* Техническа спецификация за изграждане на Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони;
* Методика за определяне от лицата по чл. 1, ал. 1 и 2 от Закона за електронното управление на средствата за електронна идентификация, които се използват при заявяване на електронни административни услуги и тяхното ниво на осигуреност;
* Доставка на технологично решение (система) за управление на жалби, предложения и сигнали, постъпили от страна на гражданите и бизнеса към съответната община чрез интернет страницата й;
* Техническа спецификация „Изработване на медиен план за популяризиране на надградените хоризонтални и централни системи на електронното управление и реализация на кампания с максимален брой публика“;
* Общи условия за присъединяване към и използване на хоризонталната система за електронна автентикация и реда за използване на модула за двуфакторна автентикация към нея Съгласува проект на Пътна карта за действията по присъединяване на Република България към ОИСР в периода 2021-2023 г.;
* Отделът изготви информация и становища по документи, които се разглеждат на заседания на Съвета за административна реформа към МС, проведени на 04.11.2021 г. и 06.12.2021 г.
* Отделът извърши проверки на проектни предложения и дейности по чл. 7в, т. 3, 4, 5 и 10 от ЗЕУ, свързани с управление на средствата от ЕСИФ като съгласува следните проектни предложения:
* „Изграждане на Център за мониторинг и реакция на инциденти (ЦМРИ) със значително увреждащо въздействие върху комуникационните и информационните системи на стратегически обекти и на дейности, които са от значение за националната сигурност“;
* „Единна информационна система по устройство на територията, инвестиционно проектиране и разрешаване на строителството“;
* „Интегрирана национална система за киберсигурност в Република България”
* „Дигитализиране на информационни масиви в администрацията, съдържащи регистрови данни и е-удостоверяване от регистри”;
* „Агенция по заетостта - заетост за иновативна, свързваща и справедлива България”;
* „Цифровизация за комплексно управление, контрол и ефективно използване на водите”;
* „Планиране, координация и контрол при развитието и обновяването на информационните ресурси в администрацията”;
* „Дигитална трансформация и развитие на информационните системи и системите реално време на ЕСО ЕАД в условията на нисковъглеродна енергетика“;
* „Надграждане на системите за наблюдение на риболова и Информационно-статистическата система на ИАРА, с цел интегриране с Национална мрежа за Интегрирано морско наблюдение“;
* „Обновяване, надграждане и поддръжка на IT инфраструктурата в Изпълнителна агенция по рибарство и аквакултури";
* „Изграждане на Национална дигитална платформа за медицинска диагностика“;
* „Подобряване на системата за регулярно осигуряване на здравна информация“ по проектно предложение „Здравеопазване за всички“.
* Изготви Отчет за изпълнението на мерките в Програмата за управление на правителството на Република България за периода 2017- 2021 г., които съдържа информация за изпълнението на мерките в Програмата за управление на правителството на Република България за периода 2017- 2021 г.;
* Координира и участва в изготвянето на Доклад за дейността на ДАЕУ за 2021 г., в изпълнение на чл. 49 от Закона за администрацията;
* Изготвен е Доклад за наблюдението на достъпността на уеб сайтовете и мобилните приложения на организациите от обществения сектор, извършено през първия период на наблюдение в Р България. Докладът е публикуван на адрес: [https://e-gov.bg/wps/wcm/connect/e-gov.bg-18083/db5f6d2d-8c0d-4741-bd94-5995784a2ff5/%D0%94%D0%BE%D0%BA%D0%BB%D0%B0%D0%B4+%D0%B7%D0%B0+%D0%BD%D0%B0%D0%B1%D0%BB%D1%8E%D0%B4%D0%B5%D0%BD%D0%B8%D0%B5%D1%82%D0%BE+%D0%B8+%D0%BF%D1%80%D0%BE%D0%B2%D0%B5%D1%80%D0%BA%D0%B8%D1%82%D0%B5\_%D0%BE%D0%B1%D0%BE%D0%B1%D1%89%D0%B5%D0%BD%D0%B8%D0%B5+-%D0%BE%D1%82%D1%80%D0%B0%D0%B7%D0%B5%D0%BD%D0%B8+%D0%B1%D0%B5%D0%BB%D0%B5%D0%B6%D0%BA%D0%B8.pdf?MOD=AJPERES&CACHEID=ROOTWORKSPACE.Z18\_PPGAHG800HDT40Q9L5OQ9M3000-db5f6d2d-8c0d-4741-bd94-5995784a2ff5-nSVdZDE](https://e-gov.bg/wps/wcm/connect/e-gov.bg-18083/db5f6d2d-8c0d-4741-bd94-5995784a2ff5/%D0%94%D0%BE%D0%BA%D0%BB%D0%B0%D0%B4%2B%D0%B7%D0%B0%2B%D0%BD%D0%B0%D0%B1%D0%BB%D1%8E%D0%B4%D0%B5%D0%BD%D0%B8%D0%B5%D1%82%D0%BE%2B%D0%B8%2B%D0%BF%D1%80%D0%BE%D0%B2%D0%B5%D1%80%D0%BA%D0%B8%D1%82%D0%B5_%D0%BE%D0%B1%D0%BE%D0%B1%D1%89%D0%B5%D0%BD%D0%B8%D0%B5%2B-%D0%BE%D1%82%D1%80%D0%B0%D0%B7%D0%B5%D0%BD%D0%B8%2B%D0%B1%D0%B5%D0%BB%D0%B5%D0%B6%D0%BA%D0%B8.pdf?MOD=AJPERES&CACHEID=ROOTWORKSPACE.Z18_PPGAHG800HDT40Q9L5OQ9M3000-db5f6d2d-8c0d-4741-bd94-5995784a2ff5-nSVdZDE) ;
* Участва в обществена консултация Accessible web & digital content for people with disabilities – review of EU rules;
* Участва в проучване (WAD Review - survey for public sector bodies) относно прилагането на изискванията на Директива (ЕС) 2016/2102 за достъпността на уебсайтовете и мобилните приложения;
* Предостави информация във връзка с попълване на въпросници от ЕК и ООН в областта на електронното управление.

**2.3 Разработва и предлага единна политика за информационните ресурси, издава методически указания и координира нейното изпълнение**

* Разработи „Единна политика за информационните ресурси на електронното управление на Република България“ (ЕПИР), на основание чл. 7в, т. 5 от Закона за електронното управление. Изготви пакет от документи относно междуведомствена съгласувателна процедура и за внасяне в Министерския съвет. ЕПИР е приета с РМС №296 от 2 април 2021 г. (публикувана на адрес <https://e-gov.bg/wps/wcm/connect/e-gov.bg-18083/6c2ff84c-d5d2-408f-a053-c412d6d6327c/%25D0%2595%25D0%25B4%25D0%25B8%25D0%25BD%25D0%25BD%25D0%25B0%2B%25D0%25BF%25D0%25BE%25D0%25BB%25D0%25B8%25D1%2582%25D0%25B8%25D0%25BA%25D0%25B0%2B%25D0%25B7%25D0%25B0%2B%25D0%25B8%25D0%25BD%25D1%2584%25D0%25BE%25D1%2580%25D0%25BC%25D0%25B0%25D1%2586%25D0%25B8%25D0%25BE%25D0%25BD%25D0%25BD%25D0%25B8%25D1%2582%25D0%25B5%2B%25D1%2580%25D0%25B5%25D1%2581%25D1%2583%25D1%2580%25D1%2581%25D0%25B8.pdf?MOD=AJPERES>)
* Започна подготовка относно разработване на методически указания към администрациите по изпълнението на Единната политика за информационните ресурси (в ОП за 2022 г.).

**2.4 Участва в изготвянето на отчет за състоянието и годишен план за развитието и обновяването на информационните ресурси в администрацията и информационните ресурси на Единната електронна съобщителна мрежа на държавната администрация и за нуждите на националната сигурност**

* Отделът участва в изготвяне на годишния отчет за състоянието и на годишния план за развитието и обновяването на информационните ресурси в администрацията и на информационните ресурси на Единната електронна съобщителна мрежа на държавната администрация и за нуждите на националната сигурност –
* членове и секретариат на работната група (Заповед № ДАЕУ-1357/ 26.01.2021 г.).
* Организира и координира дейността на работната група за изготвяне на отчет за състоянието и на годишен план за развитието и обновяването на информационните ресурси в ролята на секретариат на РГ.
* Участва с членове в работната група в изготвяне на съдържание, обобщаване на отговори от администрациите по предоставени въпросници, обобщаването на справки и текстове от дирекциите по компетентност и изготвянето на пакет от документи за междуведомствено съгласуване и за внасяне в Министерския съвет.

Отчетът е приет с РМС № 297 от 2 април 2021 г. (публикуван на адрес: <https://e-gov.bg/wps/portal/agency/about-us/open-management/open-management_filelist/c592ad71-198c-49be-a50d-13c011e96eac>).

**2.5 Осъществява координация между административните органи, лицата по чл. 1, ал. 2 от ЗЕУ и други лица относно електронното управление**

* Осъществи кореспонденция с административните органи за уведомяване за изискванията относно достъпността на уеб сайтове и мобилни приложения и представяне на най-често срещаните грешки във връзка с проверките, извършвани от ДАЕУ.

**2.6 Подпомага процеса по приемането на държавни стандарти в областта на електронното управление**

* Инициира и осъществи комуникация с Българския институт за стандартизация (БИС) (кореспонденция и проведена среща с изпълнителния директор на БИС - г-жа Ирен Дабижева);
* Обект на обсъждане бяха следните основни теми: членство на ДАЕУ в БИС със статут активен участник - участие на представители на ДАЕУ в технически комитети и Общото събрание на БИС; възможности за предоставяне на стандарти на преференциални цени; актуализация на Регистъра на стандартите;
* Изготвен доклад относно участие на представители на ДАЕУ в технически комитети и Общото събрание на Българския институт за стандартизация.

**2.7 Осъществява методическа подкрепа в областта на електронното управление и подпомага координацията между администрациите на централно, областно и местно ниво в областта на електронното управление**

* Поддържа актуална информация на сайта на ДАЕУ, секция „Достъпност на уеб сайтове и мобилни приложения“.

**2.8 Извършени дейности във връзка с наблюдение и проверки за съответствието на интернет страници и мобилни приложения на лицата по чл. 1, ал. 1 и 2 от ЗЕУ с изискванията за достъпност, които са извън функционалната характеристика на дирекцията**

* Участва в екип наблюдение и проверки, създаден със заповед на председателя на ДАЕУ.

Екип, създаден със заповед на председателя на ДАЕУ (6 експерта от дирекция СПЕУ (включително 3 експерти от отдела – членове и ръководител на екипа) и експерт от дирекция БКИП), извърши планираните проверки за първия период на наблюдение за съответствието с изискванията за достъпност на 220 уебсайта на лица по чл. 1, ал. 1 и 2 от ЗЕУ по метода на опростеното наблюдение и необходимото документиране, архивиране и изпращане на резултатите от проверките на проверените организации

Експертите от отдела извършиха проверки на общо 129 сайта. За всяка проверка проверяващият експерт изготви отчетен доклад с приложен попълнен контролен лист и други документи, генерирани и получени в хода на проверките, и създаде електронно досие в споделеното пространство <http://intra.e-gov.bg/share/page/site/webaccessarhive/>. Писма с приложени резултати от извършените проверки са изпратени на проверените организации.

* Отделът извърши проверки на шаблони за федерирани портали на общини, на областни администрации и на РИОСВ, създадени по дейност 1 от Договор 146/2019 г., с предмет „Надграждане на Единния портал за достъп до електронни административни услуги с нови функционалности, гарантиране на работоспособността му и създаване на нови и актуализиране на съществуващи шаблони на сайтове на администрации“, сключен между ДАЕУ и „Ай Би Ес България“ ЕООД, и на федерирани портали след внасяне на съдържание, изградени по дейност 3 от същия договор. Извършените проверки са извън графика с планираните проверките на уебсайтове;
* Подпомогна екип за извънпланова проверка на сайта и документи на Министерство на правосъдието, Заповед № ДАЕУ-18502/10.11.2021 г.;
* Осъществи дейности за подобряване на достъпността на сайта на ДАЕУ;
* Изготви необходимите документи във връзка със сключване на договори с лица с увреждания за анализ на достъпността на уеб сайтове, сключени и изпълнени договори

С изпълнението на договорите сайтовете, планирани за първия отчетен период, са анализирани при използване на спомагателна технология (екранен четец), част от тях от човек с двигателно увреждане и част - от човек с аутизъм. По този начин бяха идентифицирани реални проблеми с достъпността и използваемостта на уебсайтовете при определени увреждания.

* Във връзка с извършване на проверки на уеб сайтове и мобилни приложение по метода на задълбоченото наблюдение, изготви документация за сключване на договор чл. 20, ал. 4 от ЗОП за възлагане на обществената поръчка за анализ на съответствието на интернет страниците и мобилните приложения на лица по чл. 1, ал. 1 и 2 от ЗЕУ с изискванията за достъпност на хармонизирания стандарт EN 301 549 V2.1.2 (2018-08) и проведено пазарно проучване за предоставяне на индикативни ценови предложения от заинтересованите страни за изпълнение на обществената поръчка; изготвени списъци с уебсайтове и мобилни приложения за проверка по метода на задълбоченото наблюдение;

В изпълнение на предмета на договора, е извършен задълбочен анализ на съответствието на 21 уеб сайта и 13 мобилни приложения на лица по чл. 1, ал. 1 и ал. 2 от ЗЕУ с изискванията за достъпност на EN 301 549 V2.1.2 (2018-08);

* Изготви списък с мобилни приложения, които да бъдат проверени;
* Отговорни лица по изпълнението на договори: договора във връзка с прилагане на метода на задълбоченото наблюдение и договорите с хората с увреждания;
* Изготви констативни/приемателни протоколи за приемане на работата и координиране на работата по договорите. Изготвени доклади до главния секретар с информация относно изпълнените договори.
* Изготви график за извършване на проверки през месеците април – юли, одобрен от председателя на ДАЕУ - във връзка с изменението на „Вътрешни правила на ДАЕУ за осъществяване на контрол по спазване на изискванията на Закона за електронното управление, Закона за киберсигурност и Закона за достъп до обществена информация“;
* Подготви и изпрати уведомителни писма на всички организации, чиито сайтове са включени в графика за проверки;
* Осъществена комуникация с ЕК относно изисквания за достъпност на хармонизирания стандарт и извършването на проверки;
* Представи „Методически указания и извършването на проверки за съответствието на интернет страниците с изискванията за достъпност на лицата по чл. 1, ал. 1 и 2 от ЗЕУ“ на експерти от ГД КАНДЕ, които ще осъществяват и дейностите по проверки на уебсайтовете и мобилните приложения от 01.01.2022 г.

**2.9 През отчетния период отдел „Политики и методики“ изпълни и следните задачи:**

* Участие в дейностите за изпълнението на задълженията, произтичащи от членството в ЕС:
* Участва в РГ 17 „Телекомуникации и информационни технологии“ към Съвета по европейски въпроси – съгласувани документи;
* Участва в РГ 31 Европа 2020/„Европейски семестър“ към Съвета по европейски въпроси към МС – изготвени становища по проекти на документи, предложени мерки и отчитане на НПР, съгласувани документи;
* Участва в РГ 3 „Право на установяване и свободно предоставяне на услуги“ – изготвени становища, съгласувани документи.
* Участие в работни групи към ЕК
* Участва в експертна работна група по Директива (EU) 2016/2102 относно достъпност на уеб сайтове и мобилни приложения (WADEX);
* Участва в експертна работна група „Оперативна съвместимост на европейските публични услуги“.
* Участие в междуведомствени работни групи и комитети за наблюдение по оперативни програми, касаещи развитието и прилагането на електронното управление
* Участие в Комитета за наблюдение на Оперативна програма „Развитие на човешките ресурси“;
* Участие в Комитета за наблюдение на фонд „Вътрешна сигурност“;
* Участие в тематична работна група за разработване на Оперативна програма „Развитие на човешките ресурси“ и Оперативна програма за храни и/или основно материално подпомагане за програмния период 2021-2027;
* Участие в тематична работна група за разработване на Националната програма по вътрешна сигурност за програмния период 2021-2027;
* Участие в постоянна междуведомствена работна група за актуализиране на действащи нормативни актове и създаване на проекти на нови такива, както и за решаване на технологични и технически въпроси, свързани със създаването, експертизата, трансфера за постоянно съхранение и използването на електронни документи от Националния архивен фонд;
* Участие в работни групи (РГ „Гражданско участие“ и РГ „Прозрачност и достъп до информация“) към Съвета за координация на инициативата „Партньорство за открито управление“ за приемане на мерки за включване в Четвъртия национален план за действие в рамките на инициативата;
* Организиране на създаването и участие в междуведомствена работна група за изготвяне на изменения на Правилата за институционална идентичност на интернет страниците и портали на държавната администрация (председател и член);
* Участие в междуведомствена работна група за изпълнение на задачи, свързани с цялостната подготовка на националния процес по транспониране на Директива (ЕС) 2019/882 на Европейския парламент и на Съвета от 17 април 2019 година за изискванията за достъпност на продукти и у\*слуги (Европейски акт за достъпност).
* Участие в постоянна междуведомствена работна група за изготвяне на План за действие за изпълнение на Препоръките на Комитета на ООН за хората с увреждания 2021-2026 г.;
* Присъединяванена Република България към Организацията за икономическо сътрудничество и развитие (ОИСР)
* Участие в Междуведомствения координационен механизъм (МКМ) за присъединяване на Република България към Организацията за икономическо сътрудничество и развитие, създаден с РМС № 789/2017 г., изм. и доп. с РМС № 444/2021 г. (на ниво заместник-председател);
* Участие в междуведомствена постояна работна група (експертно ниво) за присъединяване на Република България към Организацията за икономическо сътрудничество и развитие към Междуведомствения координационен механизъм;
* Активно участие в заседанията на Комитета по политика на цифровата икономика (Committee on Digital Economy Policy (CDEP)) и всичките му помощни органи и Препоръката за изкуствен интелект. Участието на заседанията на всички участници в Комитета е със статут „гост“.
* Съгласуван проект на Пътна карта и финансиране на дейността на страната ни в предприсъединителния период 2021-2023 г., приет с Решение на Министерския съвет № 444 от 11 юни 2021 г.
* Участие на заместник-председателя г-н В. Борисов на второто заседание на Междуведомствения координационен механизъм, проведено на 21.10.2021 г. На заседанието е взето решение за определяне на заместник министър-председателя по управление на европейските средства за координатор по участието на България в Комитета по политика в областта на цифровата икономика на ОИСР и неговите работни групи, за одобряване на намерението на Република България за присъединяване към Препоръката на Съвета на ОИСР за изкуствения интелект, за одобряване на намерението на Република България за повишаване на статута на България в Комитета по политика в областта на цифровата икономика и за създаването на Междуведомствена работна група по цифровизация и изкуствен интелект към Междуведомствения координационен механизъм за присъединяване на Република България към ОИСР.

Решението е прието с РМС № 797/17.11.2021 г.

* Участие във вътрешноведомствени работни групи за разработването и актуализиране на методологии, правила и правилници в областта на електронното управление и използването на информационните и комуникационните технологии
* Участва в екип за извършване на вътрешна проверка на състоянието и прилагането на Система за управление на сигурността на информацията (СУСИ) в ДАЕУ, съгласно заповед на председателя на ДАЕУ, като вътрешен одитор по ISO 27001;
* Участва в приемателна комисия по тестване и внедряване на Информационната система за бюджетен контрол и РПД, съгласно заповед на председателя на ДАЕУ;
* Участва в работна група за изготвяне на годишния отчет за състоянието и на годишния план за развитието и обновяването на информационните ресурси в администрацията и на информационните ресурси на Единната електронна съобщителна мрежа на държавната администрация и за нуждите на националната сигурност;
* Участва в екип за създаване на методика за оценяване на съответствието на ТУМГ с изискванията на чл. 213 от ИК, Заповед ДАЕУ-3541/ 26.02. 2021 г.;
* Участва в екипи за оценяване на съответствието на типа ТУМГ по Методиката за удостоверяване на съответствието на типа техническо устройство за машинно гласуване с изискванията по чл. 213, ал. 3 от Изборния кодекс (на три избори), Заповеди с номера: ДАЕУ-9861/ 21.06.2021, ДАЕУ-11473/ 07.07.2021, Заповед ДАЕУ-15086/ 17.09.2021 г.
* Участие в изпълнение на проекти на ДАЕУ и в изготвяне на технически спецификации и проектни предложения
* Координатор на проект по договор № BG65ISNP001-6.008 „Изграждане на Център за мониторинг и реакция на инциденти със значително увреждащо въздействие върху комуникационните и информационните системи на стратегическите обекти и на дейности, които са от значение за националната сигурност“, член на екип за организация, изпълнение и управление на проекта съгласно Заповед ДАЕУ-6609 от 15.04.2021 г.;
* Участва в проект Надграждане на Единния портал за достъп до електронни административни услуги с нови функционалности, гарантиране на работоспособността му и създаване на нови и актуализиране на съществуващи шаблони на сайтове на администрации, Федерирани портали - Дейност 1 от Договор 146/2019 г., Работна група по Заявка 3 по Дейност 1 от договор 146/23.12.2021 г.;
* Участие в екип за изпълнение на дейностите по гарантиране на работоспособността по договор № 70/03.07.2019 г., договор № 63/10.06.2019 и договор 146/23.12.2019 г. (номера в Евентис: 9-682 и 9-683);
* Участва в РГ за изготвяне на техническа спецификация с наименование „Надграждане на функционалностите на Информационната система за извършване на предварителен, текущ и последващ контрол по целесъобразност в областта на електронното управление и използването на информационните и комуникационните технологии и .;
* Участие в екип за изготвяне на проект (проектно предложение и техническа спецификация) с наименование „Изграждане на национален комплексен център и мрежа за мониторинг, контрол и управление“.
1. **ОТДЕЛ ,,АНАЛИЗИ”:**

Общата численост на отдела е 6 щатни бройки.

1. Общи задължения на отдела:
	1. разработва анализи и прогнози по стратегическите цели на ДАЕУ;
	2. участва в измерването на развитието на електронното управление, като обезпечава предоставянето на актуални и достоверни данни за национални и международни индекси за развитие на електронното управление;
	3. осъществява координация между административните органи, лицата по чл. 1, ал. 2 от ЗЕУ и други лица относно електронното управление.
	4. осигурява съответствие на цялостната политика за електронно управление с актуалните насоки и тенденции на развитие в международен план, включително прилагане на утвърдени инструменти за анализи оценка;
	5. участва в изготвянето на отчет за състоянието и годишен план за развитието и обновяването на информационните ресурси в администрацията и информационните ресурси на Единната електронна съобщителна мрежа на държавната администрация и за нуждите на националната сигурност;
	6. осъществява преглед на съответствието с утвърдените политики, стратегически документи и програми, дава насоки и предоставя становища при съгласуването на проекти и дейности за е-управление и ИКТ на административните органи;
	7. участва в провежданата от агенцията политика за международно сътрудничество в електронното управление;
	8. координира и участва в приоритизиране на електронни административни услуги, за гражданите и организациите;
	9. подпомага процеса по приемането на държавни стандарти в областта на електронното управление.
2. Изпълнени задачи от отдела съгласно общите задължения на отдела:
	1. **Разработва анализи и прогнози по стратегическите цели на ДАЕУ:**
* Създаде база данни за съответствие на услугите по Бенчмарк с услугите в Административния регистър;
* Изготви информационен доклад за България в резултат на публикуван доклад от ЕК „Бенчмарк за развитие на електронното управление 2021 г.“ и направи предложения за мерки за постигане напредък на страната ни;
* Изготви анализ на процесите по заявяване и получаване на електронна административна услуга „2075 Издаване на удостоверение за семейно положение, съпруг/а и деца“ от гледната точка на изискванията, залегнали в методиката за провеждане на бенчмарк на електронното управление и предостави доклад с резултат от проведения анализ;
* Изготви и предостави информация отнасяща се до изследването „Бенчмарк на електронното управление“ и неговия обхват по „Епизоди от живота“, съгласно резолюция за предоставяне на информация за планирани за реализация проактивни и трансгранични услуги в периода до 2023 година.
* Изготви доклад за напредъка по изпълнение на Концепция за регистрова реформа (приложение 2 към актуализираната Стратегия за развитие на електронното управление в Република България (2019 – 2025)) за периода юли 2019 - ноември 2021 г.
	1. **Участва в измерването на развитието на електронното управление, като обезпечава предоставянето на актуални и достоверни данни за национални и международни индекси за развитие на електронното управление:**
* Бенчмарк на електронното управление

Отдел „Анализи“ ежегодно проверява и валидира резултатите от изследването „Бенчмарк за електронно управление“, което представлява годишно изследване, възложено от Европейската комисия, Генерална дирекция "Комуникационни мрежи, съдържание и технологии", отговорна за разработването на Единен цифров пазар, който да доведе до устойчив и приобщаващ растеж в Европа. Изследването представлява процес на сравнителен анализ на всяка една страна членка на ЕС спрямо другите в областта на електронното управление, използвайки определени критерии за оценка по избрани области. Кореспонденцията с Европейската комисия се осъществява по имейл. Два пъти годишно дирекция „Стратегии и политики за е-управление“ проверява достоверността на данните и ги валидира като същите се обработват и впоследствие се включват в годишния доклад „Бенчмарк за електронно управление“ за съответната година.

* През месец януари 2021 г. се проведе проверка и валидация на получени данни от Европейската комисия, във връзка с проведено „тайно пазаруване“ от така наречените „тайни клиенти“ за епизодите от живота: Кариера, Обучение, Семейство и Стартиране на бизнес. Бяха изготвени предложения за промени и допълнения в данните предоставени от Европейската комисия. Данните са включени в доклада „Бенчмарк за електронно управление 2021“;
* Участие в онлайн анкета по отношение на предложения за индикатори, замерващи показателя “Използваемост”;
* Изготвена информация за движението на основните индикатори през годините за България;
* Изготвена информация за използваните автоматизирани инструменти и емулатори на мобилни устройства за новите индикатори eGovernment Benchmark - Non-scored Indicators 2020;
* Участие в проучване за събиране на данни за eGovernment Benchmark Life Events при събирането на данни 2021 за епизоди от живота – транспорт, здравеопазване и правосъдие;
* Изготви предложения за добри практики в областта на електронното управление в България, които да бъдат включени в доклада „Бенчмарк на електронното управление 2021“ и попълни формуляр, предоставен от ЕК;
* През месец май 2021 отделът участва в процеса по „озеленяване“ на линковете на услуги и портали за епизоди от живота Преместване, Правосъдие, Икономика, Транспорт и Здравеопазване, които към момента са в процес на проверка от тайните клиенти. Провери различни сайтове на администрации с цел събиране на подходяща информация, която да бъде предоставена на ЕК. Подготви обобщен файл с коментари и предложения за промяна на линкове, който бе изпратен на ЕК. Подготви и кратка информация за ръководството относно набелязаните слабости по всеки епизод от живота;
* Изготвен доклад, обобщен анализ на данните публикувани в официалния доклад “eGovernment Benchmark 2021 Background Report” за ръководството на ДАЕУ;
* Извършено валидиране на данните получени от тайните клиенти, по епизоди от живота - Правосъдие, Транспорт, Здравеопазване, Преместване и Икономика;
* Изготвяне на препоръки във връзка с извършената валидация по Benchmark, за епизоди от живота – Правосъдие, Транспорт, Здравеопазване, Преместване и Икономика.
* Информационен лист за актуалното състояние на електронното управление в България (Digital Government factsheet)

ДАЕУ е определена за контактно лице за Националната обсерватория на Рамката за оперативна съвместимост на Европейската комисия (NIFO), която работи с подкрепата на програмите ISA и ISA² и публикува ежегодно информационен лист за актуалното състояние на електронното управление в страните членки. Докладът за 2020г. бе публикуван в края на месец Септември. Информационните листове предлагат цялостен преглед на политиките и дейностите, свързани с въвеждането и предоставянето на цифрови обществени услуги в 36 държави - 27-те членки на Европейския съюз, Исландия, Норвегия, Черна гора, Република Сърбия, Швейцария, Турция и Обединеното Кралство, Албания и Република Северна Македония.

Информационните листове се изработват в сътрудничество с експерти по електронно управление от всяка държава и служат като основен инструмент за идентифициране на напредъка на страните, добрите практики в областта на политиката за електронно управление и по-специално за модернизирането на публичната

Отдел „Анализи“ активно участва в ежегодното изготвяне на Информационен лист за актуалното състояние на електронното управление в България (Digital Government factsheet) като изпълни следните задачи:

* През месец април 2021 г. предостави актуална информация във връзка с подготовката на Информационен лист за актуалното състояние на електронното управление в България за 2021 г. (Digital Government factsheet 2021);
* През месец юли 2021 г. валидира информацията в изготвен проект на Информационен лист за актуалното състояние на електронното управление в България за 2020 г. (Digital Government factsheet 2021. Същият е публикуван през декември 2021 г. на следния уеб адрес: <https://joinup.ec.europa.eu/collection/nifo-national-interoperability-framework-observatory/digital-public-administration-factsheets-2021> ).
* Индекс за навлизането на цифровите технологии в икономиката и обществото (DESI)

Отдел „Анализи“ участва в предоставянето на актуална информация по показател „Цифрови публични услуги“ от индекса за навлизане на цифровите технологии в икономиката и обществото (DESI). Ежегодно експертите в отдела подготвят информация, която да бъде включена в Годишния доклад на Европейската комисия във връзка с индекса DESI. Информацията се изпраща по имейл на експерти в министерството на транспорта, информационните технологии и съобщенията (МТИТС) за обобщаване и изпращане до ЕК. МТИТС е водеща по темата. Докладът за 2021 г. бе публикуван на следния уеб адрес: <https://ec.europa.eu/digital-single-market/en/scoreboard/bulgaria> .

* Попълване на ежегоден въпросник (Fact-finding questionnaire for Bulgaria) във връзка с изготвянето на годишния доклад на ЕК „Индекса за навлизането на цифровите технологии в икономиката и обществото (DESI)“ 2021 г.;
* Взе участие във 2-ра експертна работна среща за бъдещото развитие на Индекса на цифровата икономика и общество (DESI). В следствие на срещата бе изготвена и предоставена кратка информация с най-важните теми и въпроси;
* Участва във валидирането на годишния доклад на ЕК за България „Индекса за навлизането на цифровите технологии в икономиката и обществото (DESI)“ 2021 г.
* Индекс за развитие на електронно правителство (EGDI)

През една година отдел „Анализ“ подава актуална информация за проучването на електронното правителство провеждано от Организацията на обединените нации (ООН), относно изготвяне на доклад за Индексът за развитие на електронно правителство. Основната му цел е да предостави обстойна и точна оценка за степента на развитие на електронното правителство в отделните страни членки на ООН.

Методологичната рамка за събиране и оценка на данните от изследването на развитието на електронното правителство се основава на цялостен поглед върху електронното правителство, който включва три важни измерения, които позволяват на хората да се възползват от онлайн услугите и информацията: адекватност на телекомуникационната инфраструктура, способност на човешките ресурси да използват ИКТ и наличие на онлайн услуги.

* Участва в проведената онлайн откритата консултативна среща на Департамента по икономически и социални въпроси на ООН (UN DESA), предоставяща възможност за въпроси и обратна връзка, относно провеждането на проучването на ООН за електронно управление 2022 г. и неговата методология. В резултат на проведената среща бе изготвен доклад за ръководството с по-важните моменти;
* През месец юни 2021 г. участва в проучването на ООН за електронно управление 2022 г. чрез попълване и изпращане на въпросник с необходимата информация.
* Мониторинг на изпълнението на Берлинската декларация съвместно с мониторинга на напредъка на Европейската рамка за оперативна съвместимост.

Този механизъм за наблюдение, който обхваща повечето от насоките на действие на политиката на Декларацията от Талин, е разработен за измерване на изпълнението на ангажиментите на държавите-членки и идентифициране на напредъка, постигнат във времето. Оценява се нивото на изпълнение на 7-те политически действия (принципа), определени от Берлинската декларация.

* Осигури данни и информация от компетентните администрации за попълването на онлайн въпросника.
* Проучване на капацитета на администрацията на изпълнителната власт
* През януари 2020 г. и 2021 г. отделът участва в попълване на въпросник във връзка с провеждане на ежегодно проучване на капацитета на администрацията на изпълнителната власт, което Стопанска академия „Димитър А. Ценов“ провежда ежегодно.
	1. **Осъществява координация между административните органи, лицата по чл. 1, ал. 2 от ЗЕУ и други лица относно електронното управление**
* Осъществи кореспонденция с административните органи чрез подготовка и изпращане на писма с представяне на най-често срещаните грешки във връзка с извършени проверки за съответствието на интернет страниците с изискванията за достъпност, съгласно чл. 58в от ЗЕУ, на лицата по чл. 1, ал. 1 и 2 от ЗЕУ;
* Осъществи кореспонденция чрез РГ „Цифрова България“ с компетентните администрации с искане за отговор на въпросите свързани с провеждания за първи път мониторинг, фокусиран върху оценката на изпълнението на Берлинската декларация съвместно с мониторинга на напредъка на Европейската рамка за оперативна съвместимост.
	1. **Осигурява съответствие на цялостната политика за електронно управление с актуалните насоки и тенденции на развитие в международен план, включително прилагане на утвърдени инструменти за анализ и оценка**

Отдел „Анализи“ ежегодно наблюдава, а също така и участва в изследвания за развитие на електронното управление към Европейската комисия и ООН. Такива изследвания са „Бенчмарк за електронно управление (eGovernment Benchmark)”; Индекса за навлизането на цифровите технологии в икономиката и обществото (DESI); Индекса на развитие на електронното управление (E–Government Development Index); Индекса за е-участие (E–Participation Index), които отчитат напредъка на електронното управление. След официалното публикуване на докладите, дирекцията подготвя обобщен анализ на данните от отделните изследвания, отчитащи напредъка на електронното управление, както и предложения за мерки, които биха допринесли за подобряване на резултатите. *(Изпълнените задачи по всяко проучване са подробно разписани в отделни точки на настоящия отчет.)*

Отделът също така организира и участва в работни срещи с консултанти за обсъждане на възможностите за анализ на индикаторите, замерващи електронното управление и включването им в Автоматизирана система за измерване на ключови показатели за електронно управление.

* 1. **Участва в изготвянето на отчет за състоянието и годишен план за развитието и обновяването на информационните ресурси в администрацията и информационните ресурси на Единната електронна съобщителна мрежа на държавната администрация и за нуждите на националната сигурност**

Съгласно Заповед ДАЕУ № 1357-26.01.2021 г. експерти от отдел „Анализи“ участваха като членове на РГ за изготвяне на отчет за състоянието и на годишен план за развитието и обновяването на информационните ресурси в администрацията и на информационните ресурси на Единната електронна съобщителна мрежа на държавната администрация и за нуждите на националната сигурност. Изпълняваха дейности свързани с получаване, обработване и обобщаване на отговорите в частта за „Човешки ресурси“. Осъществяваха постоянна координация с централната и местна власт. На база получените отговори бяха изготвени текстовете в частта за „Човешки ресурси“, които впоследствие бяха включени в отчета за състоянието и годишния план за развитието и обновяването на информационните ресурси в администрацията.

* 1. **Осъществява преглед на съответствието с утвърдените политики, стратегически документи и програми, дава насоки и предоставя становища при съгласуването на проекти и дейности за е-управление и ИКТ на административните органи.**

През отчетния период отдел „Анализи“ участва в извършване на контролни функции по чл. 7в, т. 3, 4, 5 и 10 от ЗЕУ, свързани с управление на средствата от ЕСИФ като разгледа и съгласува следните проектни предложения и дейности:

* Надграждане на основните системи на Агенция "Митници" за предоставяне на данни и услуги – БИМИС (фаза 3);
* Дейност 5: „Развитие и въвеждане на Институционалната архитектура на АМ по отношение на Системата за директен достъп на търговците до европейските ИС - UUM&DS, Release 2.3 и Release 2.4";
* Инструмент за по-добро стратегическо планиране и стратегическо управление на изпълнението на националните стратегически документи;
* Развитие на Национална Система 112 и изграждане на нова система за приемане на спешните комуникации и управление на ресурсите към службите за спешно реагиране, базирана на единна платформа, с цел подобряване на услугата Единен европейски номер 112 на територията на Република България;
* Изграждане, развитие и оптимизация на цифровата ТЕТРА система и радиoрелейна мрежа, управлявани от МВР;
* Подобряване на качеството и устойчивостта на политиките в сферата на сигурността и противодействието на корупцията и подпомагане на екологичния преход;
* Изграждане на национална схема за електронна идентификация и персонализацията ѝ в българските лични документи;
* Широкомащабно разгръщане на цифрова инфраструктура на територията на България
* Създаване на национална STEM среда за умения на утрешния ден;
* Изграждане на национален комплексен център и мрежа за мониторинг, контрол и управление;
* Надграждане на хоризонталните и централни системи на електронното управление във връзка с прилагане на Единния модел за заявяване, заплащане и предоставяне на електронни административни услуги;
* Изграждане и поддръжка на защитена комуникационна среда -"Осигуряване на резервна комуникационна свързаност";
* Проектно предложение: Доставка, инсталация и въвеждане в експлоатация на оборудване и прилежащи системи за осигуряване на необходимите условия за работа в бъдещия комплексен център за обработка и съхранение на данни за нуждите на Агенция „Пътна Инфраструктура. Дейност: Доставка и въвеждане в експлоатация на 2 бр. комутатори за достъп за връзка между прилежащи системи за осигуряване на необходимите условия за работа в бъдещия комплексен център за обработка и съхранение на данни за нуждите на Агенция „Пътна Инфраструктура“;
* Интегрирана финансово - информационна система за общините (ИФИСО), базирана на SAP ECC 6.0 (МФ);
* Разработка, внедряване и гаранционна поддръжка на уеб базирана Система за мониторинг, анализ, регистрация и търговия на ДЦК (СМАРТ) в МФ;
* Облачни е-услуги за администрацията;
* Обновяване, надграждане и поддръжка на IT инфраструктурата в Изпълнителна агенция по рибарство и аквакултури;
* Надграждане на системите за наблюдение на риболова и Информационно-статистическата система на ИАРА, с цел интегриране с Национална мрежа за Интегрирано морско наблюдение.
	1. **Участва в провежданата от агенцията политика за международно сътрудничество в електронното управление**

Отдел „Анализи“ участва в попълването на въпросник на ISA2 във връзка с наблюдение на изпълнение на Европейската рамка за оперативна съвместимост в България:

* Участва в онлайн анкета относно наблюдение на изпълнението на Европейската рамка за оперативна съвместимост:
* анкета 1 част: „Оценка на въздействието за бъдеща политика на ОС“;
* анкета 2 част: „Оценка на Европейската рамка за оперативна съвместимост“;
* анкета 3 част: „Оценка на програмата ISA2“.
* Участва в проучване на Европейската комисия относно списък на софтуер и инструменти с отворен код, използвани от публичните администрации в цяла Европа;
* Участва във валидиране на предварителни данни относно наблюдение на изпълнението на Европейската рамка за оперативна съвместимост във връзка с информационен лист за цифровата публична администрация;
* Участва в изготвяне на информативен доклад относно Наблюдение на изпълнението на Европейската рамка за оперативна съвместимост за 2020 г.;
* Изготви кратка информация във връзка с разработен от ЕК инструментариум EIF Toolbox, който дава насоки на националните публични администрации за привеждане в съответствие на националните им рамки за оперативна съвместимост със Европейската рамка за оперативна съвместимост (ЕРОС);
* През месец април 2021 г. проведе валидиране на публикуваните данни в доклад за 2020 г. „Механизъм за мониторинг на ЕРОС на държавите членки – издание 2020“. В резултат на проведеното валидиране е изготвен и доклад за ръководството.
	1. **Участие в дейността на съвети, комитети, работни групи и други работни форуми на институциите на национално и международно ниво във връзка с осъществяването на политиката в областта на електронното управление:**
* Участие в Междуведомствени работни групи - Резервен член в подгрупа към Работна група 31 “Европа 2020”, съгласно Заповед МТИТС № РД -О8-101/ 19.03.2020 г., актуализирана със Заповед МТИТС № РД – 08-486/ 22.11.2021 г.;
* Участва в РГ 17 „Телекомуникации и информационни технологии“ към Съвета по европейски въпроси – съгласува документи;
* Участва в РГ за формулиране на предложения за промени в нормативната уредба в сферата на дигиталните умения; разработване на цялостната визия, рамка и инструменти за развитие на дигиталните умения и разписване на конкретен план за действие към министъра на труда и социалната политика.
	1. **Участие в дейностите на работни екипи, свързани с преглед и/или разработване на нормативни и методологически документи, имащи отношение към електронното управление:**
* Участва в работна група за изготвяне на проекти на Методология за наблюдение на уеб достъпността и приложения към нея съгласно Заповед № ДАЕУ- 16276/26.11.2019 г. в съответствие с новата версия на хармонизирания стандарт ;
* Участва в работна група за изготвяне на проект на Наредба за условията и реда за опазване, съхраняване, достъп и използване на ценни електронни документи в държавните архиви;
* Участва в междуведомствена РГ по Заповед № ДАЕУ-601/10.01.2019 г. за изготвяне на проект на ЗИД на Закона за достъп до обществена информация;
* Участие в работна група на дирекцията по Предложения за изменения и допълнения на Закона за електронното управление (ЗЕУ).
	1. **Участие в изготвянето на технически спецификации и изпълнението на проекти на ДАЕУ:**

Участие в РГ за изготвяне на техническа спецификация с наименование „Надграждане на Регистъра на информационните ресурси“ по Заповед № ДАЕУ-16208/04.10.2021 г.

* 1. **Изпълнява функциите на секретариат на Вътрешноведомствения експертен съвет (ВЕС) като осигури административно и техническо обслужване на Съвета.**

Съветът се състои от председател и 13 члена, a за Секретариат на ВЕС е отдел „Анализи“. Членове на ВЕС са директори на дирекции, зам. главни директори и ръководител на ЗЗКИСОМП. Съветът разглежда и съгласува всички технически спецификации за провеждане на обществени поръчки за разработка, надграждане или внедряване на информационни системи или електронни услуги (включително информацията от проведени пазарни консултации или проучвания) на ДАЕУ; разглежда технически спецификации и проекти за развитие на ИКТ инфраструктурата на ДАЕУ; съгласува годишния Оперативен план на ДАЕУ, отчита напредъка по изпълнението му и съгласува промени в него на база на мотивирани предложения на директорите/ръководителите на структурни звена, както и съгласува тримесечните и годишни отчети за изпълнението на Плана; разглежда и съгласува отчетни резултати от изпълнявани проекти в ДАЕУ.

Секретариатът:

* Организира заседания на ВЕС, в т. ч. изпращане на материали за разглеждане от членовете на ВЕС, обобщаване на постъпилите коментари, бележки и предложения, организиране на процедури за гласуване и изготвяне на протоколи от проведени присъствени (онлайн) и неприсъствени заседания;
* Поддържа на електронен архив на документите от работата на ВЕС;
* Предостави актуална информация за постъпилите и разгледани документи от членовете на ВЕС;
* Участва в присъствени и неприсъствени (онлайн) заседания на ВЕС;
* Изготви годишен доклад за работата на ВЕС през 2020 г.;
* Изготви проект на доклад относно организацията на работата на съвет (ВЕС) предвид дадени препоръки от Инспектората на ДАЕУ в резултат на извършена извънпланова тематична проверка на дирекциите и звената в Държавна агенция „Електронно управление“, възложена със Заповед № ДАЕУ - 1344 от 26.01.2021 г.;
* През 2021 г. бяха изменени Вътрешните правила за работа на Съвета, във връзка с които, функциите на Съвета са променени (Заповед ДАЕУ-19663/02.12.2021 г.). Бе изменена и заповедта за състава на ВЕС (Заповед ДАЕУ-19772/06.12.2021 г.), като за председател е определен г-н Кирил Дойчинов. Заповедите и Правилата са изготвени от секретариата на ВЕС, като същите са съгласувани и допълнени от членовете на Съвета.

В периода 01.01.2021 г. - 31.12.2021 г. са проведени над 20 онлайн присъствени заседания. С оглед обявената извънредна епидемична обстановка и необходимостта от прилагане на противоепидемични мерки с цел намаляване въздействието на COVID-19 върху общественото здраве, присъствените заседания се проведоха онлайн през Cisco Webeх.

* 1. **Отчитане изпълнението на Оперативния план (ОП) на ДАЕУ.**

От 2021 г. отдел „Анализи“ отчита изпълнението на Оперативния план на ДАЕУ като:

* Организира събирането на информация от директорите на дирекции/ ръководителите на структурни звена от общата и специализираната администрация на ДАЕУ;
* Обобщава получената информация от директорите на дирекции/ ръководителите на структурни звена от общата и специализираната администрация на ДАЕУ;
* Изготвя доклад от главния секретар за утвърждаване на Оперативния план от председателя на ДАЕУ;
* Изготвя годишен отчет за цялостното изпълнение на стратегическите цели, заложени в Оперативния план.
* Във връзка с годишното планиране за следващата календара година – залага стратегическите и оперативни цели.

За периода 01.01.2021 г. – 31.12.2021 г. Оперативният план бе отчетен три пъти, както следва:

* Януари-Март, на база на което бе изготвена Версия 2 на Оперативния план, която бе съгласувана от Вътрешно ведомствения експертен съвет на проведено онлайн заседание на 28.04.2021 г. с 11 гласа. В следствие на което бе подготвен доклад за утвърждаването й от председателя на ДАЕУ. Утвърденият Оперативен план, както и неговите актуализации са публикувани в АИС на ДАЕУ.
* Април-Юни, на база на което бе изготвена Версия 3 на Оперативния план, която бе съгласувана от Вътрешно ведомствения експертен съвет, на проведено онлайн заседание на 12.08.2021 г. с 10 гласа. В следствие на което бе подготвен доклад за утвърждаването й от председателя на ДАЕУ. Утвърденият Оперативен план, както и неговите актуализации са публикувани в АИС на ДАЕУ.
* Юли-Септември, на база на което бе изготвена Версия 4 на Оперативния план, която бе съгласувана от Вътрешно ведомствения експертен съвет, на проведено онлайн заседание на 26.10.2021 г с 9 гласа. В следствие на което бе подготвен доклад за утвърждаването й от председателя на ДАЕУ. Утвърденият Оперативен план, както и неговите актуализации са публикувани в АИС на ДАЕУ.
* Годишното наблюдение и отчета за четвъртото тримесечие на 2021 г. (Октомври-Декември) към настоящия момент все още тече и е на етап събиране на информация от директорите на дирекции/ ръководителите на структурни звена от общата и специализираната администрация на ДАЕУ, със срок до 20.01.2022 г.
	1. **Други.**
* Участва в изготвянето и обобщаването на бюджета на ДАЕУ и последващите отчети за изпълнението на програмният бюджет за 2022 г. и 2023 г. в частта за дирекция СПЕУ и общо за ДАЕУ;
* Участва в извършване на проверки за съответствието на интернет страниците с изискванията за достъпност, съгласно чл. 58в от ЗЕУ, на лицата по чл. 1, ал. 1 и 2 от ЗЕУ. Заповед ДАЕУ-6208/ 07.04.2021 г.

**С уважение,**

**Гергана Колешанска**

*Директор на дирекция ,Стратегии и политики за е-управление”*